Eesti Jalgratturite Liit

Juhatuse koosolek nr. 24

Juhatuse koosolek toimus: 13.02.2019 algusega kell 16.00

Asukoht: Peterburi tee 2f, Tallinn AS Ehitusfirma Rand ja Tuulberg.

Osalesid:

Juhatuse liikmed: Raivo Rand, Madis Lepajõe, Enn Veskimägi, Sulev Lipp, Hannes Kägu, Jaan Toots

Külalised: Kaido Juurik

Puudusid: Erkki Raasuke, Siiri Visnapuu

Töötajad: Urmas Karlson, Evelin Idarand

Koosolekut juhatas: Raivo Rand

Protokollija: Evelin Idarand

PÄEVAKORD

1. Ülevaade juhatuse koosoleku nr. 23 otsuste täitmisest.

2. 2018 majandusaasta aruanne.

3. 2019 aasta eelarve kinnitamine esitamiseks üldkoosolekule.

4. Muudatused juhatuse koosseisus.

5. 13.03.2019 toimuva EJL üldkoosoleku päevakorra kinnitamine.

6. Muud küsimused.

**1. Pp Ülevaade juhatuse koosoleku nr. 23 otsuste täitmisest**

1. Pp Ülevaade juhatuse koosoleku nr. 22 otsuste täitmisest

1. Eesti meistrivõistlused BMX Freestyle Park alal toimuvad Haapsalus 12.07.2019.

OTSUSTATI: Leida ja saavutada kokkulepe võistluse korraldajaga, kes on EJL-i liige.

Vastavalt toimunud läbirääkimistele Rasmus Paimrega, kes on võistluse vastutav korraldaja, lepiti kokku, et esimesel aastal peaks jääma korraldajaks Eesti Jalgratturite Liit. Võistlus toimub Kuldrula raames, milles antakse EMV medalid välja ainult Freestyle Park alal. Tõenäoliselt pole esimesel aastal veel uut organisatsiooni luua vaja, kuna osalejate arv on väike, kuid tulevikus kindlasti. Võistluste tulud saadakse stardimaksudest, kohalikust omavalitsusest ja ka sponsoritelt. Eesti Jalgratturite Liidu poolt on medalid, diplomid ja särk.

**ETTEPANEK:** EMV BMX Freestyle Park korraldaja on EJL ja vastutav isik korralduse eest on Rasmus Paimre.

**OTSUSTATI:** Juhatus otsustas kinnitada EJL-i EMV BMX Freestyle Park korraldajaks.

2. Osavõtt cyclo-crossi MM-ist Taanis

OTSUSTATI: Juhatus otsustas projekti toetada 2000€-ga. Vastav kululõik on 2019. aasta eelarveprojekti sisse viidud.

02-03.02.2019 Taanis toimunud cyclo-crossi MM-il saavutas naiste U23 klassis Mari-Liis Mõttus 27. koha ja Kätlin Kukk 42. koha.

**KOMMENTAAR (M. Lepajõe):** UCI spordiprojektide taotluste esitamistähtaeg on veebruaris. Võiksime teha taotluse ka cyclo-crossi treeninglaagrite kohta.

3. ERR-i teleülekannete võimalustest 2019-2021

Maantee-, maastikusõidu ja cyclo-crossi Euroopa meistrivõistluste ülekandmiseks ETV-s on vaja Liidu poolset toetust.

OTSUSTATI: Toetada aastas kuni 5000 €-ga. Lisada vastav kulu eelarvesse.

Kulu on eelarvesse lisatud lõigu Reklaamikulud (TV ülekanded) all.

**OTSUSTATI:** Saata ERR-i eelinfo, mis on võistluste juures oluline.

3. Pp 2019. aasta eelarve projekt (3. lugemine)

OTSUSTATI: Järgmiseks juhatuse koosolekuks täiendada eelarvet tulude, ruumide rendikulude ja ETV EM ülekande osas. Koostada EMV eelarved ja määratleda EJL kulud.

Täpsemalt 3 p. punktis.

4. Pp EJL 2019 aasta võistluskalendri kinnitamine

OTSUSTATI: Juhatus otsustas cyclo-crossi võistluste registreerimise uueks kuupäevaks panna 1. aprill.

Vastav säte on sisse viidud EJL-i 2019 aasta võistlusreglementi.

1. aprilliks peaksid treenerid ja sarja korraldajad ühisele kokkuleppele jõudma ja juhatusele uue ettepaneku tegema EMV toimumise kuupäeva osas. 02.-03.02 Jõulumäel toimunud kohtunike ja treenerite täiendseminari kõrval toimus ka treenerite laiendatud koosolek, mille käigus arutati CX EMV muutmist hilisemale ajale, milleks on 02.-03.11.2019. Ettepanek heakskiitu ei leidnud. Otsustati lõplik otsus teha peale muudatusi treenerite nõukogu koosseisus.

**KOMMENTAAR (K. Juurik):** Treenerite nõukogu tegeleb cyclo-crossi EMV kuupäevade paika panemisega.

6. Pp. Noortespordi 2020 aasta riikliku toetuse jagamise reglemendi kinnitamine

OTSUSTATI: Juhatus otsustas kinnitada 2020. aasta noortespordi riikliku toetuse jagamise reglemendi.

Reglement on paigutatud EJL-i kodulehele ja sealt avalikult kättesaadav, et noortega tegelevad klubid saaksid planeerida oma tegevust.

7. Pp. Riiete tellimine 2019

OTSUSTATI: Juhatus otsustas riiete kogused kinnitada. Kõik riiete tellimised käivad läbi Urmas Karlsoni, mujalt tulnud arveid ei aktsepteerita. Ära tellida maantee koondise riided.

Kokkulepe riiete tootja Moomooga on sõlmitud. Riided maantee meestekoondistele ja juhatuse liikmetele valmivad 14. märtsiks. MTB, BMX ja naistekoondise riided lähevad töösse, kui täpsustatakse toetajad. Eesti meistrisärgid on valmis 27. maiks.

**2. Pp 2018 majandusaasta aruanne.**

EJL-i 2018 majandusaasta aruanne on tõstetud äriregistri ettevõtjaportaali kodulehele, aadressil <https://ettevotjaportaal.rik.ee> , peale ID-ga sisenemist on juurdepääs majandusaasta aruannete juurde.

EJL-i majandusaasta tegevust auditeerib PKF Estonia OÜ. EJL-ga tegeleb projektijuht Taimo Jullinen. Auditeerimisega seotud tegevused on jõudnud lõpusirgele, jäänud on veel vormistada audiitori aruanne.

EJL-i majandusaasta auditeerimise lõplikuks vormistamiseks on tegevused järgmised:

1. Vastavalt kehtivale seadusele piisab MTÜ-de puhul ühest juhatuse liikme allkirjast, et aruanne ettevõtjaportaalis kinnitada. Allkirjastaja suunab aruande auditeerimisele.

2. Peale allkirjastamist ettevõtjaportaalis edastab audiitor maili teel allkirjastamiseks juhatuse deklaratsiooni. Urmas Karlson edastab selle järjekorras raamatupidajale ja juhatuse liikmetele.

3. Allkirjastatud dokument edastatakse maili teel audiitorile, kes vormistab lõpliku auditeerimise aruande.  
  
**OTSUSTATI:** Raivo Rand allkirjastab tegevusaruande, peale mida saadab EJL-i sekretariaat välja juhatuse deklaratsiooni peasekretärile, raamatupidajale ja juhatusele allkirjastamiseks.

**3. Pp 2019. aasta eelarve projekt (4. lugemine)**

TULUD KOKKU 487 034,00  
KULUD KOKKU 474 704,64  
TULEM 12 329,36

|  |  |  |
| --- | --- | --- |
| I Lugemine | II lugemine | III lugemine |
| 376 636,00 | 446 836,00 | 476 334,00 |
| 536 754,08 | 452 204,64 | 455 554,64 |
| -160 118,08 | -5 368,64 | 20 779,36 |

|  |  |  |  |  |
| --- | --- | --- | --- | --- |
|  |  | Eelarve 2018 | Tulemus 2018 | Eelarve 2019 |
| **TULUD** |  |  |  |  |
| 1. LIIKMETELT SAADUD TASUD | |  |  |  |
| **Kokku 1. LIIKMETELT SAADUD TASUD** | | **6 300,00** | **7 080,00** | **6 400,00** |
|  |  |  |  |  |
| 2. ANNETUSED JA TOETUSED | |  |  |  |
| **Kokku 2.1 Toetused riigieelarvest** | | **88 641,00** | **20 000,00** | **0,00** |
| **Kokku 2.2 Olümpiakomitee toetused** | | **104 586,00** | **171 577,36** | **184 184,00** |
| **Kokku 2.3 Sihtotstarbelised toetused** | | **65 000,00** | **58 800,00** | **35 000,00** |
| **Kokku 2.4 Muud annetused ja toetused** | | **30 750,00** | **41 444,44** | **51 050,00** |
| **KOKKU 2. ANNETUSED JA TOETUSED** | | **288 977,00** | **291 821,80** | **270 234,00** |
|  |  |  |  |  |
| 3. TULUD ETTEVÕTLUSEST | |  |  |  |
| **Kokku 3. TULUD ETTEVÕTLUSEST** | | **121 500,00** | **126 626,65** | **175 500,00** |
|  |  |  |  |  |
| 4. MUUD TULUD | |  |  |  |
| **Kokku 4.1 Osavõtutasud** | | **32 600,00** | **33 826,25** | **33 900,00** |
| **Kokku 4.2 Muud tulud** | | **600** | **2 954,28** | **1 000,00** |
| **KOKKU 4. MUUD TULUD** | | **33 200,00** | **36 780,53** | **34 900,00** |
|  |  |  |  |  |
| **TULUD KOKKU** | | **449 977,00** | **462 308,98** | **487 034,00** |
|  |  |  |  |  |
| **KULUD** |  |  |  |  |
| 5. SF. PROJEKTIDE OTSESED KULUD | |  |  |  |
| **Kokku 5.1 Eesti meistrivõistluse korraldamine** | | **36 200,00** | **43 809,24** | **39 500,00** |
| Kokku 5.2.1 Maanteesõidu koondis | | 106 700,00 | 103 286,44 | 125 900,00 |
| Kokku 5.2.2 Maastikusõidu koondis | | 33 950,00 | 42 895,08 | 46 750,00 |
| Kokku 5.2.3 BMX koondis | | 700 | 2 560,00 | 21 250,00 |
| Kokku 5.2.4 Cyclo-crossi koondis | |  |  | 4 000,00 |
| Kokku 5.2.5 Koondiste muud kulud | | 10 500,00 | 23 712,81 | 24 000,00 |
| **Kokku 5.2 Koondiste kulud** | | **151 850,00** | **172 454,33** | **221 900,00** |
| **Kokku 5.3 Muud sihtotstarbeliste projektide kulud** | | **30 000,00** | **33 051,56** | **10 000,00** |
| **KOKKU 5. SF PROJEKTIDE OTSESED KULUD** | | **218 050,00** | **249 315,13** | **271 400,00** |
|  |  |  |  |  |
| 6. Jagatud annetused ja toetused | |  |  |  |
| **Kokku 6. JAGATUD ANNETUSED JA TOETUSED** | | **31 000,00** | **34 282,38** | **33 000,00** |
|  |  |  |  |  |
| 7. Mitmesugused tegevuskulud | |  |  |  |
| **Kokku 7.1 Majanduskulud** | | **20 211,00** | **26 664,06** | **30 716,48** |
| **Kokku 7.2 Transpordikulud** | | **25 368,00** | **26 667,67** | **27 368,00** |
| **Kokku 7.3 Muud kulud** | | **26 720,00** | **29 640,70** | **31 338,00** |
| **KOKKU 7. MITMESUGUSED TEGEVUSKULUD** | | **72 299,00** | **82 972,43** | **89 422,48** |
|  |  |  |  |  |
| 8. Tööjõukulud | |  |  |  |
| **KOKKU 8. TÖÖJÕUKULUD** | | **122 668,00** | **114 667,57** | **80 882,16** |
|  |  |  |  |  |
| 9. Põhivara kulum ja väärtuse langus | |  |  |  |
| **Kokku 9. Põhivara kulum ja väärtuse langus** | | **960** | **960** |  |
|  |  |  |  |  |
| **KULUD KOKKU** | | **444 977,00** | **482 197,51** | **474 704,64** |
|  |  |  |  |  |
| **PÕHITEGEVUSE TULEM** | | **5 000,00** | **-19 888,53** | **12 329,36** |

**OTSUSTATI:** Juhatus kinnitas eelarve üldkoosolekule esitamiseks, lisatoetajate ilmnemisel täiendatakse eelarvet, muid muudatusi ei tehta.  
  
  
**4. Pp. Muudatused juhatuse koosseisus.**

Erkki Raasuke edastas avalduse lahkumiseks EJL-i juhatusest.

„Muutunud tööülesanded ja kasvanud intensiivsus ei luba mul panustada Jalgratturite Liidu töösse tähelepanu ja kvaliteediga, mida see väärikas ametikoht nõuab. Palun mind kutsuda juhatusest tagasi esimesel võimalusel“.

Sellega seoses on võimalik üldkoosolekule teha ettepanek valida juhatusse uus liige.

Vastavalt 31. jaanuaril 2007 kinnitatud põhikirjale juhib liidu tegevust ja esindab teda vähemalt 3-liikmeline juhatus.

Juhinduma peab üldkoosolekul 09. novembril 2016. a. otsusest, kui valiti 7-liikmeline juhatus neljaks aastaks.

Seega on kaks võimalust, kas üldkoosolek otsustab jätkata 6 liikmelise juhatusega kuni valimisperioodi lõpuni või valitakse asendusliige.

Põhikiri ei sätesta erisusi juhatuse liikmete ülesseadmisele ja valimistele üldkoosolekul. Etteteatamine üldkoosolekus on põhikirja järgi 14 päeva. Hiljemalt selleks ajaks peab olema välja saadetud ka teade kandidaatide ülesseadmiseks.

Ettepanek kandidaadi ülesseadmiseks peaks olema Liitu esitatud hiljemalt 08.03.2019 koos digitaalselt allkirjastatud kandidaadi nõusolekuga.

Kindlasti jääb võimalus uute kandidaatide ülesseadmiseks kohapeal, üldkoosolekul osalevate liikmete poolt. See eeldab üldkoosoleku heakskiitu.

**ETTEPANEK:**

1. Ühe juhatuse liikme kandidaadi ülesseadmise kuupäevaks EJL-i liikmetele määrata 08.03.2019.

2. Vahetada mõtteid võimalike kandidaatide osas.

**KOMMENTAAR (R. Rand):** Juhatuse seisukohalt peame vaatama, millist liiget on EJL-il vaja. Hetke seisuga ei ole meil sellist inimest, kes tegeleks rattaspordiga seotud ehitistega.

**OTSUSTATI:** Juhatus otsustas esitada Enn Veskimägi uueks asepresidendiks ning üldkoosolekul valida uus juhatuse liige Erkki Raasukese asemele. Kandidaadi ülesseadmise kuupäevaks määrati 08.03.2019.

**5. Pp. 13.03.2019 toimuva EJL-i üldkoosoleku päevakorra kinnitamine.**

Eesti Jalgratturite Liidu üldkoosolek toimub 13. märtsil 2019 algusega kell 17.00 Radisson Blu Hotel Olümpias, saal Omega (aadress: Liivalaia 33, Tallinn).

ETTEPANEK KODU- JA PÄEVAKORRAKS

KODUKORD

Teated:

* Eelteade koosoleku toimumise kohta on väljastatud 07.02.2019
* Teade lõpliku päevakorra ja juhatuse liikme ülesseadmiseks edastatakse 15.02.
* Liikmesklubide delegaatide registreerimine kuni 08.03.
* Juhatuse liikme ülesseadmine kuni 08.03.
* Sõnavõtud ja ettepanekud esitamiseks üldkoosolekul kuni 08.03.
* Materjalid koosoleku päevakorra osas edastatakse liikmetele hiljemalt 11.03.

Üldkoosolek:

* Osavõtjate registreerimine 13.03. alates kella 16.30.
* Kohvi, tee, joogid, suupisted 13.03. alates kella 16.30.
* Avamine kell 17.00
* Koosoleku juhataja, sekretär-protokollija ja häältelugejate valimine.  
  Päevakorra kinnitamine.

PÄEVAKORD

1. EJL 2016. a tegevusaruande ja raamatupidamise aastaaruande esitamine

EJL tegevus:

* EJL president/ Raivo Rand
* EJL peasekretär/ Urmas Karlson

Kaasesitajad:

- Maanteesõidu koondis/ Jaan Kirsipuu või Rene Mandri

- Maastikusõidu koondis/ Sulev Lipp

- BMX koondis/ Jaan Veeranna

- Treenerite nõukogu/ Kaido Juurik

- Võistluste korraldus/ Mihkel Reile

- Kohtunikud/ Rein Solnask

Sõnavõtud pp.1 osas kuni 5 minutit

2. EJL audiitori aruande kuulamine

3. 2018. aasta majandusaruande kinnitamine

4. Liikmemaksude, sisseastumismaksude määra ning tasumise tähtaja kinnitamine 2020. aastaks

5. 2019. a eelarve kinnitamine

6. EJL juhatuse liikme ja asepresidendi valimine

**ETTEPANEK:** Kinnitada päevakord.  
**OTSUSTATI:** Juhatus otsustas kinnitada üldkoosoleku kodu- ja päevakorra.

**6. Pp Muud küsimused**

6.1 Järgmine juhatuse koosolek toimub 13. märtsil kell 15.00 Radisson Blu Hotel Olümpias.